Andrejuvová, Anna, poslankyňa NR SR (2021-07-23):
... a rozvoja vidieka Slovenskej republiky Martina Fecka. Martin Fecko si dňom 16. júla 2021 začal uplatňovať mandát poslanca Národnej rady Slovenskej republiky. Rastislavovi Jílekovi, ktorý 24. marca 2020 nastúpil ako náhradník za hnutie OBYČAJNÍ ĽUDIA a nezávislé osobnosti na neuplatňovaný mandát poslanca Národnej rady Slovenskej republiky Martina Fecka, zanikol mandát poslanca Národnej rady Slovenskej republiky dňom 15. júla 2021. Rastislav Jílek zostáva náhradníkom za hnutie OBYČAJNÍ ĽUDIA a nezávislé osobnosti a na kandidátnej listine v pôvodnom poradí. Vláda Slovenskej republiky odvolala dňom 21. júla 2021 z funkcie štátneho tajomníka Ministerstva spravodlivosti Slovenskej republiky Michala Luciaka. Michal Luciak si dňom 22. júla 2021 začal uplatňovať mandát poslanca Národnej rady Slovenskej republiky. Viere Leščákovej, ktorá 23. marca 2020 nastúpila ako náhradníčka za stranu ZA ĽUDÍ na neuplatňovaný mandát poslanca Národnej rady Slovenskej republiky Michala Luciaka, zanikol mandát poslankyne Národnej rady Slovenskej republiky dňom 21. júla 2021. Viera Leščáková zostáva náhradníčkou za stranu ZA ĽUDÍ a na kandidátnej listine v pôvodnom poradí. Predkladám návrh uznesenia Národnej rady, ktorý teraz prečítam. Uznesenie Národnej rady Slovenskej republiky z 23. júla 2021 k informácii Mandátového a imunitného výboru Národnej rady Slovenskej republiky o uplatňovaní a zániku mandátu poslanca Národnej rady Slovenskej republiky. Národná rada Slovenskej republiky berie na vedomie: 1. že vláda Slovenskej republiky dňom 15. júla 2021 odvolala z funkcie štátneho tajomníka Ministerstva pôdohospodárstva a rozvoja vidieka Slovenskej republiky Martina Fecka. Odvolaním z funkcie štátneho tajomníka si Martin Fecko začal dňom 16. júla 2021 uplatňovať mandát poslanca Národnej rady Slovenskej republiky; 2. že vláda Slovenskej republiky odvolala dňom 21. júla 2021 z funkcie štátneho tajomníka Ministerstva spravodlivosti Slovenskej republiky Michala Luciaka. Odvolaním z funkcie štátneho tajomníka si Michal Luciak začal dňom 22. júla 2021 uplatňovať mandát poslanca Národnej rady Slovenskej republiky. 3. že podľa § 71 ods. 5 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov Rastislavovi Jílekovi, ktorý 24. marca 2020 nastúpil ako náhradník za hnutie OBYČAJNÍ ĽUDIA a nezávislé osobnosti na neuplatňovaný mandát poslanca Národnej rady Slovenskej republiky Martina Fecka, zanikol mandát poslanca Národnej rady Slovenskej republiky dňom 15. júla 2021. Zánikom mandátu poslanca Národnej rady Slovenskej republiky Rastislav Jílek zostáva náhradníkom za hnutie OBYČAJNÍ ĽUDIA a nezávislé osobnosti a na kandidátnej listine v pôvodnom poradí; Viere Leščákovej, ktorá 23. marca 2020 nastúpila ako náhradníčka za stranu ZA ĽUDÍ na neuplatňovaný mandát poslanca Národnej rady Slovenskej republiky Michala Luciaka zanikol mandát poslankyne Národnej rady Slovenskej republiky dňom 21. júla 2021. Zánikom mandátu poslankyne Národnej rady Slovenskej republiky Viera Leščáková zostáva náhradníčkou za stranu ZA ĽUDÍ a na kandidátnej listine v pôvodnom poradí; 4. informáciu Mandátového a imunitného výboru Národnej rady Slovenskej republiky o uplatňovaní a zániku mandátu poslanca Národnej rady Slovenskej republiky. Pán predseda, dajte, prosím, hlasovať o uznesení Národnej rady Slovenskej republiky. Ďakujem.